ERW:รุกสู่โรงแรมไม่หรูหรา-ต่างประเทศแนะซื้อเป้า 5.30 บาท มีอัพไซด์สูง 35%
ERW ประกาศแผนธุรกิจสำหรับ 5 ปี ข้างหน้า ก่อนหน้าปี 48 บริษัทเป็นผู้นำโรงแรมระดับสูงและมีการขยายไปยังโรงแรมระดับล่างด้วย คงคำแนะนำ ซื้อ ราคาพื้นฐานเป็น 5.30 บาท ซึ่งประเมินด้วยวิธี DCF (WACC 8.4%, terminal growth 2.5%) โดยยังไม่รวมแผนการขยายธุรกิจใหม่ ราคาหุ้นปัจจุบันถูกในแง่ของ PEG ด้วยที่ระดับเพียง 0.6 เท่า ทั้งนี้คาดว่าปี 58 พลิกเป็นกำไร 193 ล้านบาท ส่วนปี 59-60 มีอัตราการเติบโตสูงเป็น 55% และ 41% ตามลำดับ
12 ก.พ. 2559

บล.ดีบีเอสฯ ระบุในบทวิเคราะห์วันนี้(12 ก.พ.) ว่า บริษัท ดิ เอราวัณ กรุ๊ป จำกัด (มหาชน) หรือERW  ประกาศแผนธุรกิจสำหรับ 5 ปี ข้างหน้า ก่อนหน้าปี 48 บริษัทเป็นผู้นำโรงแรมระดับสูงและมีการขยายไปยังโรงแรมระดับล่างด้วย ในช่วงปี 48-53 และเริ่มตั้งแต่ปี 57 ก็เริ่มมีการศึกษาโรงแรมที่เป็นของตนเองและเน้นห้องพักราคาประหยัด (budget hotel) ที่เน้นขนาดของห้องและการครอบคลุม ด้านเป้าหมายใน 5 ปีข้างหน้าคือ เป็นผู้นำการลงทุนในโรงแรม และรุกเข้าสู่ประเทศในแถบอาเซียนที่การเติบโตสูง ได้แก่ไทยและฟิลิปปินส์
ตั้งเป้ามีโรงแรมเป็น 95 แห่ง จำนวนห้องพักมากกว่า 10,000 ห้อง ในปี 63 ทั้งในไทยและต่างประเทศ ด้วยการใช้เงินลงทุนประมาณ 10 พันล้านบาท จากสิ้นปี 58 ที่มีโรงแรมอยู่ 33 แห่ง ด้วยจำนวนห้องพัก 5,676 ห้อง โดยจะมีการเปิดโรงแรมต่างประเทศแห่งแรกปลายปี 59 คือ ฟิลิปปินส์ ซึ่งมีแผนจะเปิด 20 Hop Inns และคิดเป็น 13% ของ EBITDA ในอนาคต
นอกจากนี้ยังมีแผนที่จะจัดตั้ง REIT ซึ่งมีกำหนดการเป็นกลางปีนี้ ขนาดประมาณ 1.6-1.7 พันล้านบาท ด้านแผนการใช้เงินทุนคือ ขยายธุรกิจ จ่ายคืนหนี้และจ่ายปันผล เราเห็นว่าบริษัทมีการใช้กลยุทธ์ที่ถูกต้อง เพราะตลาด LCC (low cost carrier) อยู่ในช่วงเติบโตสูง เหมาะกับนักท่องเที่ยวระดับกลางและเป็น mass มีความผันผวนตามฤดูกาลน้อยกว่าโรงแรมระดับสูงที่หรูหรา อีกทั้งอัตรากำไรก็สูงกว่า
คงคำแนะนำ ซื้อ ราคาพื้นฐานเป็น 5.30 บาท ซึ่งประเมินด้วยวิธี DCF (WACC 8.4%, terminal growth 2.5%) โดยยังไม่รวมแผนการขยายธุรกิจใหม่ ราคาหุ้นปัจจุบันถูกในแง่ของ PEG ด้วยที่ระดับเพียง 0.6 เท่า ทั้งนี้คาดว่าปี 58 พลิกเป็นกำไร 193 ล้านบาท ส่วนปี 59-60 มีอัตราการเติบโตสูงเป็น 55% และ 41% ตามลำดับ